
[bookmark: _Hlk201833383][bookmark: _Hlk70578742]Beszámoló a Budapest Főváros XIV. Kerület Zugló Önkormányzata tulajdonát képező bérbeadással hasznosított ingatlanok bérleti szerződéseinek felülvizsgálatáról

Tisztelt Képviselő-testület!

I. Előzmények_____________________________________________________________________

A Budapest Főváros XIV. Kerület Zugló Önkormányzata által bérbeadott 516 db önkormányzati tulajdonú helyiségből előzetes vizsgálat alapján 351 esetben nem kerülhet sor a KSH szerinti infláció mértékével történő emelésre, mivel ezen lehetőséget a bérleti szerződések nem tartalmazzák.
Fenti szerződések jelentős része régebbi időszakokban került megkötésre és jellemzően határozatlan időre szólnak, azaz nincs szerződés lejárta és hosszabbítás kilátásban, ami által rendezni lehetne a bérleti díjakat.
[bookmark: _Hlk211499876]A Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló Budapest Főváros XIV. Kerület Zugló Önkormányzata Képviselő-testület 11/2024. (IV.2.) önkormányzati rendelete (továbbiakban: Rendelet) értelmében a társasházban lévő helyiség bérlője köteles a bérleti díjjal azonos időpontban megfizetni a helyiség után a tulajdonost terhelő közös költség üzemeltetési kiadásokra fordítandó, társasházi közgyűlés által megszavazott díját.

Az érintett szerződések felülvizsgálatáról az Önkormányzat Képviselő-testülete a 2025. július 14-i ülésén hozott 254/2025. (VII.14.) önkormányzati határozatában döntött, melynek 1. pontja alapján felkérte Zuglói Városgazdálkodási Közszolgáltató Zrt-t, hogy legkésőbb 2025. október 31-ig tájékoztassa az Önkormányzat Képviselő-testületét a felülvizsgálat eredményéről. 

A felülvizsgálat az alábbiak szerint történt (2. sz. melléket – Felülvizsgálat ütemek szerint).

Bérleti díj mértéke:
A bérlemények bérleti szerződéseinek díjfizetésre vonatkozó adatai egyesével felülvizsgálatra kerültek, a piaci bérleti díj megállapítások megtörténtek, melyek a legtöbb esetben jelentős eltérést mutatnak a jelenleg fizetendő bérleti díjhoz képest. A felülvizsgált 290 db bérlemény után jelenleg számlázott bérleti díj összesen 15 474 428 Ft+Áfa/hó, a felülvizsgálat során elvégzett bérleti díj megállapítások a jelenlegi piaci bérleti díjakat összesen 41 959 700 Ft+Áfa/hó összegben határozta meg.
A felülvizsgálat alapján a piaci bérleti díjak alkalmazása havi 26 485 272 Ft+Áfa összegű bevétel előirányzat növekedést jelentene.

Közös költség üzemeltetésre fordítandó költsége:
A felülvizsgálattal érintett bérleményekre a Budapest Főváros XIV. Kerület Polgármesteri Hivatal nyilvántartása alapján az önkormányzati tulajdonok után a jelenleg a társasházak felé történő üzemeltetési költség díjait a felülvizsgálatunkba felvezettük, 115 esetben a közös költség jelenleg nem kerül átterhelésre a bérlők részére, tekintettel arra, hogy ezt a bérleti szerződések nem tartalmazzák, ezt a kitételt a Rendelet alapján a bérleti szerződésnek tartalmaznia kell.
A felülvizsgálat alapján az önkormányzati tulajdonokra fizetendő, át nem terhelt közös költség havonta 2 485 410 Ft összeget tesz ki.

Bérleti díj valorizáció:
· a bérleti díj évenkénti, fogyasztói árindex mértékével történő növelésének feltétele, hogy az emelés érvényesítésére a feltétel a bérleti szerződés szerint biztosítva legyen. Amennyiben az nem biztosított, úgy az érintett, módosításra kerülő bérleti szerződésekben ezt is rögzíteni szükséges. 

A 290 db bérleti szerződés módosításával a piaci mértékű bérleti díjak alkalmazása és a közös költségek átterhelése összesen havi nettó 28 970 682 Ft összegű plusz bevételt jelentenének a jelenlegi díjakhoz képest, egyben a 2027. évben a módosítások már lehetőséget adnának a bérleti díjak inflációs emelésére is.

Mivel a Tulajdonos önköltségi áron alul nem adhatja bérbe ingatlanát, ezért a közös megegyezés felé nem hajló bérlőkkel felülvizsgálandó a bérleti jogviszony megszüntetése és a helyiség újra történő hasznosítása.
 
[bookmark: _Hlk202773922]Budapest Főváros XIV. Kerület Zugló Önkormányzata 2018-ban a Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 26/2018.(IX. 21.) önkormányzati rendelete (továbbiakban: korábbi Helyiségrendelet) az alábbi, korábban nem alkalmazott szabályozást vezette be a bérbeadással hasznosított önkormányzati bérlemények bérleti díjának emelése, valamint társasházban lévő önkormányzati tulajdonú helyiségek közös költségének bérlőre történő átterhelésével kapcsolatban:

[bookmark: _Hlk201825733][bookmark: _Hlk201827501]38. § (3) bekezdése rendelkezett a jelenleg is, a Rendelet szerint alkalmazott szabályozásról a bérleti díj emelés tekintetében, miszerint:
35. § (3) bekezdése „A tárgyév február utolsó napján érvényes bérleti díjat március 1-től, a Központi Statisztikai Hivatal által az előző évre közzétett fogyasztói árindex mértékével növelni kell. Ezt a feltételt a bérleti szerződésnek tartalmaznia kell.”
	A 43. § (1) rendelkezett a jelenleg is, a Rendelet szerint alkalmazott szabályozásról az önkormányzati tulajdonú helyiségre vonatkozó közös költség bérlő részére történő átterhelése tekintetében, miszerint:
„A társasházban lévő helyiség bérlője köteles a bérleti díjjal azonos időpontban a bérbeadó számára megfizetni a helyiség után a tulajdonost terhelő társasházi közös költséget, ha pedig a közös költségnek felújításra fordítandó része is van, a közös költségnek az üzemeltetésre és a karbantartásra fordítandó hányadát.
A Rendelet hatályos rendelkezései a következők:

35. § (1) A helyiségbérleti díj megállapítására egy fél évnél nem régebbi, értékbecslő által készített bérleti díj realitás vizsgálat alapján kerül sor. Az így számított bérleti díj az általános forgalmi adót nem tartalmazza.
(3) A tárgyévet megelőző év augusztus 31. napját megelőzően kötött szerződésekre vonatkozóan a tárgyév február utolsó napján érvényes bérleti díjat március 1-től, a Központi Statisztikai Hivatal által az előző évre közzétett fogyasztói árindex mértékével növelni kell. Ezt a feltételt a bérleti szerződésnek tartalmaznia kell.
40. § (1) A társasházban lévő helyiség bérlője köteles a bérleti díjjal azonos időpontban a bérbeadó számára megfizetni a helyiség után a tulajdonost terhelő társasházi közös költséget, ha pedig a közös költségnek felújításra fordítandó része is van, a közös költségnek az üzemeltetésre és a karbantartásra fordítandó hányadát.
(2) A közös költség mértékét és a közös költségnek az üzemeltetésre és a karbantartásra fordítandó hányadát a közös költséget megállapító hatályos társasházi közgyűlési határozat alapján kell meghatározni.

Ezeknek a rendelkezéseknek a hatálya fontos, hogy egységesen minden bérleti szerződésnél alkalmazásra kerüljenek.

II. Vélemények____________________________________________________________________

Jogi szabályozási környezet: 
A Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló Budapest Főváros XIV. Kerület Zugló Önkormányzata Képviselő-testület 11/2024. (IV.2.) önkormányzati rendelete 2. § (1) értelmében a tulajdonosi jogkör gyakorlása az Önkormányzat Képviselő-testülete hatáskörébe tartozik:
„Helyiség bérbeadásával kapcsolatos tulajdonosi jogkörök gyakorlása – a (2) és (3) bekezdésben foglalt kivétellel – az Önkormányzat Képviselő-testülete hatáskörébe tartozik. Az Önkormányzat a tulajdonosi jogait a hatásköreinek a (2) és (3) bekezdés szerint átruházásától függetlenül bármely helyiség tekintetében közvetlenül gyakorolhatja.”
A Rendelet bérleti díj mértékére, bérleti emelésére és közös költség átterhelésére vonatkozó rendelkezései:
[bookmark: _Hlk201834965]35. § (1) A helyiségbérleti díj megállapítására egy fél évnél nem régebbi, értékbecslő által készített bérleti díj realitás vizsgálat alapján kerül sor. Az így számított bérleti díj az általános forgalmi adót nem tartalmazza.
(3) A tárgyévet megelőző év augusztus 31. napját megelőzően kötött szerződésekre vonatkozóan a tárgyév február utolsó napján érvényes bérleti díjat március 1-től, a Központi Statisztikai Hivatal által az előző évre közzétett fogyasztói árindex mértékével növelni kell. Ezt a feltételt a bérleti szerződésnek tartalmaznia kell.
40. § (1) A társasházban lévő helyiség bérlője köteles a bérleti díjjal azonos időpontban a bérbeadó számára megfizetni a helyiség után a tulajdonost terhelő társasházi közös költséget, ha pedig a közös költségnek felújításra fordítandó része is van, a közös költségnek az üzemeltetésre és a karbantartásra fordítandó hányadát.
(2) A közös költség mértékét és a közös költségnek az üzemeltetésre és a karbantartásra fordítandó hányadát a közös költséget megállapító hatályos társasházi közgyűlési határozat alapján kell meghatározni.

A Képviselő-testület az önkormányzati tulajdonok bérbeadásával kapcsolatos tulajdonosi jogait bármely ingatlan tekintetében közvetlenül gyakorolhatja.

Zuglói Zrt véleménye:
[bookmark: _Hlk202972462]Véleményünk szerint az önkormányzati vagyonnal való felelős, jó gazda gondossága szerinti gazdálkodás indokolttá teszi a 2018. október 15. előtt megkötött bérleti szerződések felülvizsgálata alapján a vizsgálattal érintett bérleti szerződések módosítását a jelenlegi önkormányzati rendeleti szabályozással, különösen a bérleti díj megállapítása, bérleti díj évenkénti emelése (infláció), társasházban lévő bérlemények közös költség átterhelése tárgyában.

A fentiek alapján arra kérjük a képviselő-testületet a felülvizsgálat eredményéről szóló beszámoló elfogadására, tudomásul vételére.

Jogi Főosztály véleménye: Az előterjesztésben közölt adatok és egyéb információk alapján jogi észrevételt nem tesz.


III. Döntési Javaslat

A Budapest Főváros XIV. Kerület Zugló Önkormányzata Képviselő-testülete elfogadja tulajdonosi jogkörében eljár, a Budapest Főváros XIV. Kerület Zugló Önkormányzata tulajdonát képező bérbeadással hasznosított ingatlanok bérleti szerződéseinek felülvizsgálatáról szóló……../2025. (…...) önkormányzati határozatot az előterjesztés 1. melléklete szerint.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint 50. §-a alapján egyszerű többséget igényel.


Budapest, 2025. október						Rózsa András
                                                                                                           polgármester 


Készítette: 	Zuglói Városgazdálkodási Közszolgáltató Zrt.
	Ingatlangazdálkodási Igazgatóság
Ingatlangazdálkodási Osztály


Mellékletek:

1. sz. melléklet: határozati javaslat
2. sz. melléklet: Felülvizsgálat ütemek szerint

